આ ગોળો ખરેખર પાલિકાના સ્પોર્ટ્સ કોમ્પ્લેક્સનો એક ભાગ છે. આ સ્પોર્ટ્સ કોમ્પ્લેક્સમાં સ્વિમિંગ ઉપરાંત કૅફેટેરિયા, જિમ, ટેબલ ટેનિસ, બિલિયર્ડ્સ, બોવલિંગ એલી, એરોબિક્સ, બેડમિન્ટન, સ્કવૉશ, સ્ટીમબાથ, સોનાબાથ, જાકુઝી જેવી સુવિધા હશે. આ સ્પોર્ટ્સ કોમ્પ્લેક્સમાં ઇન્ટીરિયર અને બીજી સગવડ ઊભી કરવા પીપીપી ધોરણે કોન્ટ્રાક્ટ અપાશે. સમગ્ર કોમ્પ્લેક્સના ખર્ચનો અંદાજ રૃ.૧૫ કરોડનો છે, જેમાં રૃ. ૯ કરોડનો ખર્ચ પાલિકાએ બાંધકામ પાછળ કર્યો છે અને હવે રૃ.૬ કરોડ ખાનગી એજન્સીઓ ખર્ચશે. તેના ઉપયોગનો દર પાલિકા જ નક્કી કરશે. આ કોમ્પ્લેક્સને સરદાર પટેલનું નામ આપવામાં આવ્યું છે.